stanford-oval/wikipedia huggingface dataset:
Chris Kunitz
Peliura > Seurajoukkueissa

Pelattuaan neljä edelliskautta yliopistoliiga CCHA:ssa, Kunitz teki sopimuksen Mighty Ducks of Anaheimin kanssa syksyllä 2003. Ensimmäinen kausi meni vielä pääosin farmiliigassa, mutta työsulkukauden 2004–2005 jälkeen Kunitz vakiinnutti paikkansa sittemmin nimensä Anaheim Ducksiksi vaihtaneen joukkueen miehistössä.
Kunitzin varsinainen läpimurtokausi oli 2005–2006, jolloin hän teki Ducksille 19 maalia ja 41 pistettä, pelattuaan ensin alkukaudesta kaksi ottelua Atlanta Thrashersissa. Atlanta oli ottanut Kunitzin waiver-listalta, josta oli menettänyt Kunitzin hieman myöhemmin uudestaan Anaheimiin. Kunitz rikkoi Anaheimissa seuran tulokkaiden maali- ja piste-ennätykset, jotka olivat aiemmin olleet Paul Kariyan nimissä.
Seuraavalla kaudella Kunitz nosti yhä tasoaan. Hän pääsi Ducksin ykkösketjuun Andy McDonaldin ja Teemu Selänteen rinnalle, nousten 25 maalin hyökkääjäksi liigan kovimmassa joukkueessa. Pudotuspeleissä Kunitz loukkaantui konferenssifinaaleissa, mutta hän palasi jäälle 5. loppuottelussa Ottawa Senatorsia vastaan. Ducks voitti ottelun 6–2 ja seurahistoriansa ensimmäisen Stanley Cupin. Seuraava kausi ei ollut enää yhtä menestyksekäs. McDonald myytiin St. Louis Bluesiin, ja Selänne empi uransa jatkamista. Kaikesta huolimatta Kunitz pelasi taas hienon 50 pisteen kauden, tosin joukkue putosi mestaruustaistelusta heti pudotuspelien avauskierroksella.
Kunitz pelasi Anaheimissa helmikuuhun 2009, jolloin hänet kaupattiin Pittsburgh Penguinsiin, joka oli pitkään etsinyt uutta laitahyökkääjää. Vaihdossa Anaheim sai puolustaja Ryan Whitneyn.
Peliura > Maajoukkueessa

NHL-pettymyksen jälkeen Kunitz liittyi Kanadan maajoukkueeseen, joka valmistautui MM-kotikisoihin. Kanada voitti sekä alku- että jatkolohkonsa puhtaalla pelillä. Puolivälierässä se voitti Norjan 8–2, ja välierässä Ruotsin 5–4. Loppuottelu Venäjää vastaan oli huikeaa kiekkodraamaa. Kanada johti ottelua 4–2, kun vielä hieman yli puoli erää oli ottelua jäljellä. Venäjä kuitenkin nousi tasoihin Aleksei Tereštšenkon ja Ilja Kovaltšukin maaleilla, ja jatkoajalla Kovaltšuk laukoi kiekon Kanadan maaliin ja Venäjän maailmanmestariksi. Kunitzille ja Kanadalle siis hopeaa.
Aiheesta muualla

Kuvia tai muita tiedostoja aiheesta Chris Kunitz Wikimedia Commonsissa
Curtis Mitchell

| Mitalit> Maa:   Yhdysvallat.Miesten yleisurheilu.MM-kilpailut  | Mitalit> Maa:   Yhdysvallat.Miesten yleisurheilu.MM-kilpailut  | Mitalit> Maa:   Yhdysvallat.Miesten yleisurheilu.MM-kilpailut  | Maa:   Yhdysvallat> Miesten yleisurheilu. |
| --- | --- | --- | --- |
|  Pronssia | Moskova 2013 | 200 metriä |  |
Curtis Mitchell (s. 11. maaliskuuta 1989) on yhdysvaltalainen pikajuoksija. Hän saavutti pronssia 200 metrillä Moskovan MM-kilpailuissa 2013 ajalla 20,04. Hän oli samalla matkalla neljäs alle 20-vuotiaiden MM-kilpailuissa Bydgoszczissa 2008. Hänen ennätyksensä 200 metrillä on 19,97 s ja 100 metrillä 10,25 s.
Channel One Cup

| Channel One Cup |
| --- | --- |

Laji:  Jääkiekko
Maa(t):   Venäjä
Perustettu:  1967
Edeltäjä:  Rosno Cup
Joukkueita:  3
Hallitseva mestari:   Valko-Venäjä
Eniten mestaruuksia:   Neuvostoliitto (19)
Channel One Cup -pokaali
Turnauksen maskotti.
Channel One Cup (ven. Кубок Первого канала, Kubok Pervogo kanala) on yksi neljästä Euro Hockey Tourin osaturnauksesta ja se pelataan Moskovassa Venäjällä. Aikaisemmin turnaus tunnettiin vuosikymmenten ajan Izvestija-sanomalehden mukaan nimellä Izvestija-turnaus ja jonkin aikaa Baltika-olutpanimon mukaan Baltika-turnauksena. Panimo vetäytyi sponsorisopimuksesta Venäjän jääkiekkoliiton kiellettyä alkoholin mainonnan otteluissa. Sen jälkeen turnauksen yhteistyökumppaniksi tuli Rosno, joka toimii vakuutusalalla, ja turnauksen nimi muuttui Rosno Cupiksi. Nykyisin turnausta tukee Venäjän TV:n ykköskanava. Suomessa turnaus tunnetaan yleisesti nimellä Moskovan turnaus. EHT:n Venäjän turnaus pelataan joulukuussa.
Vuoden 1971 Izvestija-turnauksessa 17. joulukuuta pelatussa turnauksen avausottelussa Suomi voitti ensimmäistä kertaa Neuvostoliiton joukkueen. Maalintekijöinä Suomen joukkueessa olivat Juhani Tamminen (2 maalia), Matti Murto ja Juha Rantasila. Kyseessä oli jättiyllätys, sillä jääkiekon maailmanmestaruuskilpailuissa aiemmin samana vuonna Suomi oli hävinnyt 1–8 ja 1–10, ja vuotta aiemmin 1–2 ja 1–16. Sapporon talviolympialaisissa 1972 palattiin ”normaaliin”, kun Neuvostoliitto voitti Suomen 9–3.
Venäjän hyökättyä alkuvuodesta 2022 Ukrainaan Suomen, Ruotsin ja Tšekin jääkiekkoliitot päättivät lopettaa yhteistyön Venäjän jääkiekkoliiton kanssa. Tästä johtuen vuoden 2022 Channel One Cup ei ollut osa Euro Hockey Touria. Vuoden 2022 turnauksessa pelasivat Venäjä, Valko-Venäjä ja Kazakstan.
Mitalitaulukko

Tilanne vuoden 2017 kilpailuiden jälkeen.
| 0 | 1 | 2 | 3 | 4 | 5 |
| --- | --- | --- | --- | --- | --- |
| № | Maa | Kulta | Hopea | Pronssi | Summa |
| 1 |  Neuvostoliitto ja  Venäjä | 31 | 10 | 4 | 45 |

| 2 |  Tšekkoslovakia ja  Tšekki | 9 | 22 | 8 | 39 |

| 3 |  Ruotsi | 4 | 5 | 16 | 25 |
| 4 |  Suomi | 2 | 7 | 18 | 27 |
| 5 |  Neuvostoliitto B ja  Venäjä II | 1 | 3 | 0 | 4 |
| 6 |  Kanada | 1 | 2 | 1 | 4 |
| 7 |  Venäjä I | 1 | 0 | 1 | 2 |
| 8 |  Tšekkoslovakia B | 0 | 0 | 1 | 1 |
Aiheesta muualla

Kuvia tai muita tiedostoja aiheesta Channel One Cup Wikimedia Commonsissa
Euro Hockey Tour
Karjala-turnaus • Swiss Ice Hockey Games • Sweden Hockey Games • Czech Hockey Games 
Entiset turnaukset: Channel One Cup

 1996–97 • 1997–98 • 1998–99 • 1999–00 • 2000–01 • 2001–02 • 2002–03 • 2003–04 • 2004–05 • 2005–06 • 2006–07 • 2007–08 • 2008–09 • 2009–10 • 2010–11 • 2011–12 • 2012–13 • 2013–14 • 2014–15 • 2015–16 • 2016–17 • 2017–18 • 2018–19 • 2019–20 • 2020–21 • 2021–22 • 2022–23 • 2023–24
Clara Iannotta

Clara Iannotta (s. 19. huhtikuuta 1983 Rooma) on italialainen säveltäjä.
Iannotta opiskeli huilunsoittoa Rooman Conservatorio Santa Ceciliassa. Vuosina 2006–2010 hänelle opetti sävellystä Milanon Verdi-konservatoriossa Alessandro Solbiati ja vuosina 2010–2012 Pariisin konservatoriossa Frédéric Durieux. Vuosina 2010–2011 Iannotta osallistui IRCAM:n sävellys- ja tietokonemusiikkiluokille. Hän on osallistunut mestarikursseille ja workshopeihin eri maissa. Muutettuaan Yhdysvaltoihin Iannotta opiskeli Chaya Czernowinin johdolla ja väitteli filosofian tohtoriksi vuonna 2018. Tämän jälkeen hän asettui Saksaan.
Vuonna 2018 Iannottasta tuli Bludenzer Tage zeitgemäßer Musik -festivaalin taiteellinen johtaja. Vuosina 2018–2019 hänellä oli residenssi Villa Medicissä. Iannotta pääsi vuonna 2022 yhdeksi Klangspuren Schwaz -festivaalin taiteellisista johtajista. Vuonna 2023 hänestä tuli Universität für Musik und darstellende Kunst Wienin sävellysprofessori. Iannotta valittiin vuonna 2022 Berliinin Akademie der Künsten jäseneksi. Hän on saanut monia palkintoja ja tunnustuksia, kuten Ernst von Siemensin säveltäjäpalkinnon (2018) ja Hindemith-Preisin (2018). Iannottalta ovat tilanneet teoksia muiden muassa Radio France, Ranskan kulttuuriministeriö, Ensemble Intercontemporain, Westdeutschen Rundfunk ja Musica Femina München. Vuonna 2023 Iannotta oli Musica nova Helsinki -festivaalin teemasäveltäjänä. Sen konserteissa hänen musiikkiaan esittivät muiden muassa Klangforum Wien, Radion sinfoniaorkesteri ja Avanti!.
Iannotta on säveltänyt hälymusiikkia ja tehnyt audiovisuaalisia installaatioita. Tilallisuus on ollut tärkeässä roolissa hänen tuotannossaan. Osaan Iannottan teoksista ovat vaikuttaneet kirjalliset teokset muiden muassa Dorothy Molloylta ja David Foster Wallacelta. Iannottan musiikkia on kustantanut Edition Peters. Häneltä on julkaistu profiilialbumeita, kuten Moult (Kairos, 2021).
Aiheesta muualla

Viralliset sivut (englanniksi)
Bullfrog Productions

| Bullfrog Productions |
| --- | --- |

Perustettu:  1987
Perustaja:  Peter Molyneux, Les Edgar
Lakkautettu:  2001
Kotipaikka:  Guildford, Englanti, Yhdistynyt kuningaskunta
Toimiala:  videopeliteollisuus
Tuotteet:  videopelit
Infobox OKVirheellinen NIMI-arvo: 
Bullfrog Productions oli brittiläinen pelitalo, jonka perustivat Peter Molyneux ja Les Edgar Guildfordissa vuonna 1987.
Historia

Les Edgar perusti Guildfordiin tietokoneiden jälleenmyyntiliikkeen ja tapasi Peter Molyneuxin vuonna 1982. Edgar ja Molyneux perustivat ohjelmistoyrityksen nimellä Taurus, jonka aikomus oli kehittää tietokantaohjelmistoa nimeltä Acquisition. Yritys sai sopimuksen tehdä käännöksen Druid II: Enlightenment -pelistä Amigalle, jolloin Glenn Corpes palkattiin yritykseen. Samaan aikaan Bullfrog perustettiin.
Yritykseen liittyy myös Adrum-niminen rumpukoneohjelmisto.
Vuonna 1988 yritys julkaisi Amigalle ja Atari ST:lle räiskintäpelin Fusion, joka ei saanut erityisen hyvää vastaanottoa. Sen sijaan vuoden 1988 Populous nosti Bullfrogin heti kuuluisaksi nimeksi. Peli oli ensimmäinen jumalpeli-genren edustaja. Siinä pelaaja taisteli toista jumalaa vastaan opastaen omaa kansaansa ja tehden ihmeitä. Seuraava peli oli Flood (1990), omaperäinen tasohyppely, joka sai hyvin myönteiset arviot alan lehdistössä. Peli oli kuitenkin luonteeltaan ehkä hieman liiankin omituinen saadakseen suurempaa suosiota, eikä sitä käännetty Amigalta ja ST:ltä muille laitteille. Samana vuonna ilmestyi Powermonger, joka oli Populouksen kuvakulmasta kuvattu reaaliaikainen sotapeli. Siinä pelimaailma oli tehty hämmästyttävän yksityiskohtaisesti ja esimerkiksi kaikkien ruudulla näkyvien hahmojen iän ja ammatin pystyi tarkistamaan. Peli sai monilta tahoilta ylistystä, mutta ei miellyttänyt kaikkia arvostelijoita. Vuonna 1992 ilmestyi Populous II: Trials of the Olympian Gods, joka oli ensimmäisen Populouksen rajusti laajennettu versio. Se sai erittäin hyvän vastaanoton.
Vuoden 1993 Syndicate oli tulevaisuuteen sijoittunut isometrisestä näkökulmasta kuvattu räiskintäpeli, jossa ohjattiin neljää kyborgia. Siitä tuli jatko-osineen erittäin suosittu. Samoin seuraava peli, huvipuiston rakenteluun keskittyvä Theme Park, oli menestys. Se jäi Bullfrogin viimeiseksi Amiga-peliksi (Populous II oli viimeinen ST-peli). Lentävää taikamattoa kyytiläisen näkökulmasta simuloiva Magic Carpet (1994) sekä futuristista kilpa-ajoa tarjonnut Hi-Octane jatkoivat hyvin menestyneiden pelien sarjaa. Seuraavana vuonna Magic Carpet sai myös jatko-osan. Vuoden 1997 Dungeon Keeper kuuluu niihin Peter Molyneux’n peleihin, joiden ympärillä hänen katsotaan luoneen ylimitoitettuja odotuksia. Aivan huonoja arvosteluja sekään ei kuitenkaan alan toimittajilta saanut.
Pelit julkaissut Electronic Arts osti Bullfrogin vuonna 1995. Molyneux’sta oli tullut Electronic Artsin varapuheenjohtaja ja konsultti vuonna 1994, kun EA oli hankkinut huomattavan osan Bullfrogin osakkeista. Molyneux jätti Bullfrogin elokuussa 1997 perustaakseen uuden pelitalonsa, Lionhead Studiosin. Ensimmäinen Molyneux’n lähdön jälkeen julkaistu peli oli vuonna 1998 ilmestynyt Populous: The Beginning, joka sai peliarvostelijoilta sekalaisia arvosteluja. Viimeiset Bullfrogin nimeä kantaneet pelit julkaistiin vuonna 2001.
Pelit

Fusion (1988)
Populous (1989)
Flood (1990)
Powermonger (1990)
Populous II: Trials of the Olympian Gods (1992)
Syndicate (1993)
Magic Carpet (1994)
Theme Park (1994)
Magic Carpet 2 (1995)
Hi-Octane (1995)
Syndicate Wars (1996)
Theme Hospital (1997)
Dungeon Keeper (1997)
Populous: The Beginning (1998)
Dungeon Keeper 2 (1999)
Aiheesta muualla

Profiili MobyGamesissä (englanniksi)
Claes Fredrik Corander

Claes (Klaus, Clas) Fredrik Corander (7. heinäkuuta 1822 Mikkeli – 9. maaliskuuta 1872 Jyväskylä) oli suomalainen opettaja ja toimittaja. Hän käytti nimimerkkejä Lavus Corander, Lavus ja Savon Lassi.
Coranderin vanhemmat olivat Mikkelin nimismies, toimitusvouti Karl Fredrik Corander ja Lovisa Charlotta Nass. Hän kävi Loviisan triviaalikoulua ja Porvoon lukiota päästen ylioppilaaksi 1843. Axel Gabriel Corander (1827–1877) ja Henrik Konstantin Corander (1814–1878), molemmat myös opettajia ja toimittajia, olivat hänen veljiään. Corander suoritti pappistutkinnon 1845. Hän toimi Kuopion yläalkeiskoulun 3. kollegana vuodesta 1847 ja 2. kollegana vuodesta 1851. Hän oli Jyväskylän yläalkeiskoulun konrehtorina vuodesta 1858 ja Jyväskylän alkeisoppilaitoksen ruotsin ja suomen kielten kollegana vuodesta 1862.
Corander avusti 1840-luvun lopulla toista Kuopion yläalkeiskoulun opettajaa Joachim Zittingiä Kuopiossa ilmestyneen Maamiehen Ystävän toimitustyössä.
Corander oli naimisissa vuodesta 1859 Ida Olivia Nygrénin kanssa.
Teoksia

Yleinen maa-tiede, Lavus Koranderin kirjoittama. Zilliakus, Wiipuri 1862, 2. laitos Jyväskylän Suomen kirjallisseura 1868 (Kirjan 2. laitos vuodelta 1868 Dorian Kansalliskirjastossa)
Näytelmiä 1 : 1868 ja 1968 : leikkikuwailus lauluilla kahdessa näytöksessä, kumpiki kahdella waihoksella : mukailema August Blanche'n teoksesta; Kalatyttö : kuwailus laululla yhdessä näytöksessä, L. C:n tekemä. Viipurin suomalainen kirjallisuusseura, Viipuri 1867
Aiheesta muualla

Vapaasti ladattavia Claes Coranderin e-kirjoja Projekti Lönnrotilta
Châteauneuf-sur-Loire

| Châteauneuf-sur-Loire |
| --- | --- |
 Château de Châteauneuf-sur-Loire
 vaakuna
 Châteauneuf-sur-Loire
 Koordinaatit: 47°51′58″N, 2°13′23″E 
Valtio:  Ranska
Alue:  Centre-Val de Loire
Departementti:  Loiret
Arrondissementti:  Orléans
Pinta-ala:  
 – Kokonaispinta-ala:  40,0 km²
Väkiluku (2017):  8 126 
 – Väestötiheys:  203 as./km²
Kunnan numero:  45082
 
 Kunnan kotisivut 
Infobox OKVirheellinen NIMI-arvo: 
Châteauneuf-sur-Loire on kunta Ranskassa Loiret’n departementissa Centre-Val de Loiren alueella. Se sijaitsee Loirejoen varrella, noin 25 kilometriä Orléansin kaupungista itään.
Loirejoen ylittävä riippusilta
Kaupungin linna Château de Châteauneuf-sur-Loire on rakennettu 1600-luvulla. Linna on nykyään kaupungin omistuksessa ja siellä on merimuseo Musée de la marine de Loire. Museo kertoo Loiren jokiliikenteen historiasta. Museo on ollut toiminnassa vuodesta 1962 lähtien. 1980-luvun lopulla alkuperäiskokoelmiin lisättiin Neversin keramiikkaa, kultakoruja ja harvinaisia puutöitä. Lisäksi museossa on osasto kaupungissa vuodesta 1872 lähtien toimineesta metallirakennusteollisuudesta, jonka elävä esimerkki on joen ylittävä riippusilta.
Aiheesta muualla

Kuvia tai muita tiedostoja aiheesta Châteauneuf-sur-Loire Wikimedia Commonsissa
Châtel-Guyon

| Châtel-Guyon |
| --- | --- |

 vaakuna
 Châtel-Guyon
 Koordinaatit: 45°55′24″N, 3°03′54″E 
Valtio:  Ranska
Alue:  Auvergne-Rhône-Alpes
Departementti:  Puy-de-Dôme
Arrondissementti:  Riom
Pinta-ala:  
 – Kokonaispinta-ala:  14,1 km²
Väkiluku (2014):  6 162 
 – Väestötiheys:  438 as./km²
Kunnan numero:  63103
 
 Kunnan kotisivut 
Infobox OKVirheellinen NIMI-arvo: 
Châtel-Guyon on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 22 kilometriä departementin pääkaupungista Clermont-Ferrandista pohjoiseen. Kunnan nimi kirjoitettiin vuoteen 2007 saakka muodossa Châtelguyon.
Châtel-Guyon sijaitsee Auvergnen tulivuorialueen luonnonpuistossa (Parc naturel régional des volcans d'Auvergne). Se on perinteinen kylpyläkaupunki, jossa on useita festivaaleja ja tapahtumia ympäri vuoden houkuttelemassa matkailijoita.
Kylpylä
Kasino
Jazzfestivaalit
Aiheesta muualla

Kuvia tai muita tiedostoja aiheesta Châtel-Guyon Wikimedia Commonsissa
Colleen Dion

Colleen Dion (käytetään myös nimeä Colleen Dion-Scotti, s. 26. joulukuuta 1964, Newburgh, New York) on yhdysvaltalainen näyttelijä, joka tunnetaan parhaiten saippuasarjasta Kauniit ja rohkeat, jossa hän näytteli Felicia Forresteriä.
Colleen osallistui 12-vuotiaana koulunsa näytelmään.
Aiheesta muualla

Colleen Scott Internet Movie Databasessa. (englanniksi)
Curtis Stevens

| Mitalit> Maa:   Yhdysvallat.Miesten rattikelkkailu. Olympialaiset  | Mitalit> Maa:   Yhdysvallat.Miesten rattikelkkailu. Olympialaiset  | Mitalit> Maa:   Yhdysvallat.Miesten rattikelkkailu. Olympialaiset  | Maa:   Yhdysvallat> Miesten rattikelkkailu. |
| --- | --- | --- | --- |
|  Kultaa | Lake Placid 1932 | kahden miehen kelkat |  |
Curtis Palmer Stevens (1. kesäkuuta 1898 Lake Placid, New York – 15. toukokuuta 1979 Lake Placid, New York) oli yhdysvaltalainen rattikelkkailija ja olympiavoittaja.
Stevens voitti veljensä John Stevensin kanssa rattikelkkailun kahden miehen kelkkojen olympiakultaa Lake Placidin talviolympialaisissa 1932. Stevensit voittivat toiseksi sijoittuneen Sveitsin parin noin 1,5 sekunnilla ja pronssille yltäneen Yhdysvaltain kakkosjoukkueen noin 15 sekunnilla.
Stevensin toinen veli, Francis Stevens, oli Yhdysvaltain neljän hengen kelkkajoukkueessa sen voittaessa hopeaa samoissa olympialaisissa.
Clay Buchholz

Buchholz toukokuussa 2012
Clayton Daniel "Clay" Buchholz (s. 14. elokuuta 1984 Nederland, Texas) on yhdysvaltalainen baseballpelaaja, pelipaikaltaan syöttäjä.
Oikeakätinen Buchholz on edustanut koko pääsarjauransa ajan MLB-liigan Boston Red Soxia. Tulokaskaudellaan 2007 hän voitti seuran kanssa World Seriesin.
Claude Vignon

| Noémi Cadiot |
| --- | --- |

Henkilötiedot
Syntynyt: 12. joulukuuta 1832 Pariisi, Ranska
Kuollut: 10. huhtikuuta 1888 (55 vuotta) Nizza, Ranska
Kansalaisuus:  Ranska
Ammatti:  kirjailija, kuvanveistäjä
Puoliso:  Éliphas Lévi, Maurice Rouvier
Kirjailija
Salanimi: Claude Vignon
Äidinkieli: ranska
Tuotannon kieli: ranska
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Claude Vignon, myös: H. Morel, oikea nimi Noémi(e) (Noëmi(e)) Rouvier, ent. Constant, s. Cadiot (12. joulukuuta 1832 Pariisi, Ranska – 10. huhtikuuta 1888 Nizza, Ranska) oli ranskalainen kirjailija ja kuvanveistäjä. Hänen ensimmäinen puolisonsa oli Alphonse Constant (taiteilijanimi Éliphas Lévi), toinen poliitikko Maurice Rouvier.
Vignonin psykologiset romaanit noudattavat Honoré de Balzacin esikuvaa. Hänen veistämiään reliefejä on Louvren kirjastossa ja pariisilaisessa St. Michelin suihkukaivossa.
Claude Vignonin teoksia
Tieteen nerot ja heidän tunnuskuvansa (1859), Pariisi, Louvre.
Tieteen nerot ja heidän tunnuskuvansa (1859), Pariisi, Louvre.
Jean de La Fontaine (1874), Château-Thierryn kaupungintalo.
Aiheesta muualla

Kuvia tai muita tiedostoja aiheesta Claude Vignon Wikimedia Commonsissa
Coleco Telstar

| Telstar |
| --- | --- |

Kehittäjä:  Coleco
Sukupolvi:  Ensimmäinen sukupolvi
Julkaisu:  1976–1978
Seuraaja:  ColecoVision (1982)
Lisää videopeliartikkeleitaVideopelien teemasivulla
Telstar on Colecon kehittämä ensimmäisen sukupolven pelikonsoli, joka tuli markkinoille 1976. Alun perin laite oli Pong-klooni, mutta myöhemmin markkinoille tuli laitteesta useita eri variaatioita. Telstar perustuu General Instrumentin AY-3-8500-mikropiiriin.
Mallit

Telstar - (6040, 1976)
Telstar Classic - (6045, 1976)
Telstar Deluxe - (1977)
Telstar Ranger - (6046, 1977)
Telstar Alpha - (6030, 1977)
Telstar Colormatic - (6130, 1977)
Telstar Regent - (6036, 1977)
Telstar Combat - (6065, 1977)
Telstar Sportsman - (1978)
Telstar Colortron - (6135, 1978)
Telstar Marksman - (6136, 1978)
Telstar Galaxy -
Telstar Gemini - (1978)
Telstar Arcade -
Clavis Mathematicae

Clavis Mathematicae (suom. Avain Matematiikkaan) on englantilaisen matemaatikon William Oughtredin vuonna 1631 julkaisema matematiikkaa käsittelevä teos. Kirjassa Oughtred esittelee muun muassa nykyään käytetyn kertomerkin (×). Oughtredin muiden teosten tapaan myös Clavis Mathematicae oli hyvin tiiviisti kirjoitettu; se sisälsi vain 88 sivua. Teoksessa kuvataan myös hindu-arabialaista matematiikkaa.
Colectivo (Venezuela)

Naamioituneet moottoripyöräilijät liitteään Venezuelassa usein colectivoihin.
Colectivo (Venezuela) (espanjaa, suomeksi "kollektiivi", monikko colectivos) on kansalaisjärjestö, jollaisia syntyi Venezuelaan Hugo Chávezin bolivariaalisen vallankumouksen tuloksena. Colectivo voi olla esimerkiksi lähiön asukasjärjestö, harrastusyhdistys tai puolisotilaallinen järjestö. Puolisotilaalliset, väkivaltaiset colectivot ovat antaneet koko käsitteelle huonon maineen.
Puolisotilaalliset colectivot

Venezuelan puolisotilaalliset kaupunkijärjestöt voidaan johtaa 60-luvun hallitusta vastaan toimineisiin vasemmistosisseihin. Presidentti Hugo Chávez perusti "Bolivariaaniset piirit" vuonna 2001. Nämä muistuttivat Kuuban vallankumouksen puolustuskomiteoita ja Panaman arvokkuuspataljoonia. Tunnetuimpia ainakin osin puolisotilaallisia colectivoja ovat La Piedrita ja Tupamaros, jotka olivat vuonna 2010 taistelussa keskenään.
Moottoripyörillä liikkuvat, hallitusta tukeneet aseistautuneet colectivot ovat osallistuneet mm. rikollisuuden vastaiseen taisteluun ja mielenosoitusten kukistamiseen. Esimerkiksi tupamarot "puhdistavat" kuolemanpartioiden tavoin valvontaansa saamiaan Caracasin lähiöitä rikollisista.
Mutta yhtä hyvin puolisotilaallisia colectivoja kuvataan aseistautuneiksi rikollisjengeiksi, jotka usein liikkuvat moottoripyörillä. Jotkut puolisotillaalliset colectivot ovat sekaantuneet huumekauppaan. Kun colectivo valtaa jonkun alueen, se tappaa rikollisista niskuroijat ja pistää muut maksamaan suojelurahaa. Venezuelan presidentti Nicholas Maduro laillisti colectivot auttamaan hallitusta mm. ruoanjakelussa ja protestien kukistamisessa toukokuussa 2016. Puolisotilaallisia colectivoja voi verrata moottoripyöräjengeihin, punakaarteihin tai Iranin vallankumouskaarteihin.
Country (täsmennyssivu)

Wikisanakirjassa on tähän liittyvä sananselitys: .
Country voi tarkoittaa ainakin seuraavia:
country, musiikkityyli
countrytanssi, tanssityyli
Country, Anne Murrayn albumi vuodelta 1974
Country – katkera sadonkorjuu (Country), elokuva vuodelta 1984.
Chosen One

| Chosen One Gettomasa |
| --- | --- | --- |

Studioalbumin tiedot
 Julkaistu: 11. maaliskuuta 2016
 Tyylilaji: rap
 Kesto: 51.11
 Levy-yhtiö: Warner Music Finland, PME
Listasijoitukset
  18.
Gettomasan muut julkaisut
| Vellamo LP 2014 | Chosen One 2016 | 17 EP 2017 |
Chosen One on suomalaisen rap-artisti Gettomasan ensimmäinen sooloalbumi, joka julkaistiin 11. maaliskuuta vuonna 2016. Albumin kappaleista suurimman osan tuotti Ruuben, jonka kanssa Gettomasa oli tehnyt edellisen levynsä Vellamo LP.
Albumissa Gettomasa käsittelee mm. arkisia ilmiöitä ja ihmissuhteita. Paljon huomiota saaneessa kappaleessa ''Pelkuri'' Gettomasa käsittelee alkoholisti-isän lapsena varttumista.
Chosen One debytoi Suomen virallisen listan sijalla 18, ja pysyi listalla yhteensä kolme viikkoa.
Kappaleet

Chosen One – 4.41 (feat. Tupla-P)
Ota kiinni jos saat – 3.12
Kuulokkeet – 3.48
Cancelled (Interlude) – 2.28
Missä oot poika? – 4.20 (feat. Kemmuru)
Kato meitä nyt – 3.41
Sä tiiät – 3.17
Sama jätkä – 3.58 (feat. Stepa)
Menossa – 3.20 (feat. Davo, Gracias, Ville Galle, Tippa-T)
Kuka – 3.15
Pelkuri – 9.06
Katumuksii – 5.57
Arvioita

Rumba:
Cotonoun katedraali

Cotonoun katedraali, ransk. Notre Dame de Misericorde or Apostre sijaitsee Cotonoussa, Beninissä lähellä historiallista, vuonna 1928 valmistunutta Ancien Pont -siltaa. Katedraali valmistui vuonna 1883.
Katedraalin tunnistaa burgundinpunaisista ja valkoisista raidoistaan. Tiiliarkkitehtuuri erottaa sen ympäristön rakennuksista. Kirkon torni on päärakennuksen takaosan vasemmassa sivustassa.
Katedraali on Cotonoun roomalaiskatolisen arkkihiippakunnan istuin. Hiippakunta perustettiin vuonna 1883 Dahomeyn apostolisena prefektuurina Nigerian Beninin rannikon apostolisena vikariaattina. Useiden nimenmuutosten jälkeen se nimitettiin vuonna 1955 Cotonoun Metropoliitan arkkihiippakunnaksi.
Katedraali on Cotonoun huomattava nähtävyys.
Kuvia

Katedraalin julkisivu.
Katedraali sisältä.
Käännös suomeksi
D. Z. Phillips

Dewi Zephaniah Phillips (1934–2006) oli Walesilainen filosofi, joka tunnetaan muun muassa Ludwig Wittgensteinin myöhäisen ajattelun soveltamisesta uskonnonfilosofisiin kysymyksiin.
Clara Calamai

| Clara Calamai |
| --- | --- |
 Calamai elokuvassa Cena delle beffe (1941)
Henkilötiedot
Syntynyt: 7. syyskuuta 1909 Prato, Italia
Kuollut: 21. syyskuuta 1998 (89 vuotta) Rimini, Italia
Ammatti:  näyttelijä
Aiheesta muualla
IMDb 
Elonet
Clara Calamai (7. syyskuuta 1909 – 21. syyskuuta 1998) oli suosittu ja tuottelias italialainen elokuvanäyttelijä, jonka kansainvälisesti tunnetuin rooli on naispääosa Luchino Viscontin elokuvassa Riivaajat (1943).